14.8.2001 Euroopan yhteisöjen virallinen lehti L 219/21 KOMISSION ASETUS (EY) N:o 1648/2001, annettu 13 päivänä elokuuta 2001, erityisistä markkinoiden tukitoimenpiteistä naudanliha-alalla annetun asetuksen (EY) N:o 690/2001 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon naudanliha-alan yhteisestä markkinajärjeste- lystä 17 päivänä toukokuuta 1999 annetun neuvoston asetuksen (EY) N:o 1254/1999 (), sellaisena kuin se on viimeksi muutettuna asetuksella (EY) N:o 1512/2001 (9, ja erityisesti sen 38 artiklan 2 kohdan, sekä katsoo seuraavaa: (1) — Erityisistä markkinoiden tukitoimenpiteistä naudanliha- alalla 3 päivänä huhtikuuta 2001 annetun komission asetuksen (EY) N:o 690/2001 (?) 1 artiklassa säädetään kelpoisuusehdoista, joilla ruhoja voidaan hyväksyä osto- järjestelmään. Asetuksen 1 artiklan 2 kohdan viimeisessä luetelmakohdassa säädetään, että ruhot on merkittävä asianmukaisesti. Koska merkinnällä ei kuitenkaan ole merkitystä silloin, kun liha on tarkoitettu hävitettäväksi haltuunoton jälkeen, on säädettävä tällaisissa tilanteissa sovellettavasta poikkeuksesta. (2) — Asetuksen (EY) N:o 690/2001 3 artiklan 1 ja 2 kohdassa säädetään, enimmäisostohintaa vahvistettaessa on otet- tava huomioon määrä, jonka suuruus on 14 euroa 100 kilogrammaa kohden. Asetuksen soveltamisesta saatu kokemus osoittaa, että tämä määrä on riittämätön teurastuksen nettokustannusten kattamiseksi tarkoite- tulla tavalla ennen kaikkea sivutuotteiden alhaisen arvon vuoksi. Tämän vuoksi kyseinen määrä on korotettava 18 euroon 100 kilogrammaa kohden. (3) — Asetuksen (EY) N:o 690/2001 5 artiklan 3 kohdassa säädetään, että hyväksytyn tarjouksen tekijälle makset- tavaa hinta on tarkistettava, kun haltuunotto koskee muita kuin O-luokan ruhoja. Kyseisen säännöksen sovel- taminen on johtanut siihen, että ostojärjestelmässä tarjotun B-luokan eläinten lihan hinnat ovat keinote- koisen korkeita. Tämän vuoksi olisi säädettävä asianmu- kaisesta muutoksesta. (4) — Tässä asetuksessa säädetyt toimenpiteet ovat naudan- lihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 690/2001 seuraavasti: 1. Lisätään 1 artiklaan 3 kohta seuraavasti: ”3. — Jäsenvaltiot voivat olla soveltamatta 2 kohdan viimei- sessä luetelmakohdassa säädettyä vaatimusta, jos kyseessä olevat ruhot tai puoliruhot hävitetään haltuunoton jälkeen.” 2. Korvataan 3 artiklan 1 ja 2 kohdassa mainittu määrä ”14 euroa” määrällä ”18 euroa”. 3. Korvataan 5 artiklan 3 kohta seuraavasti: ”3, Kun muita kuin O-luokan ruhoja otetaan haltuun, hyväksytyn tarjouksen tekijälle maksettava hinta on tarkis- tettava liitteessä IV vahvistettuja kertoimia soveltaen, paitsi kun kyseessä ovat B-luokan eläinten ruhot.” 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 27 päivänä elokuuta 2001 ja sen jälkeen avatuissa tarjouskilpailuissa hyväksyttyihin määriin. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenval- tioissa. Tehty Brysselissä 13 päivänä elokuuta 2001. Komission puolesta Franz FISCHLER Komission jäsen () EYVL L 160, 26.6.1999, s. 21. () EYVL L 201, 26.7.2001, s. 1. () EYVL L 95, 5.4.2001, s. 8.